**OΔΗΓΙΕΣ**

 ***Αγαπητοί γονείς και μαθητές/τριες, σε συνεργασία με το Σύλλογο Γονέων και Κηδεμόνων,***

θα θέλαμε να σας ενημερώσουμε για τον τρόπο επανέναρξης των μαθημάτων, μετά τη λήξη της προσωρινής αναστολής λειτουργίας των σχολείων, λόγω της ασθένειας COVID-19.

* Οι μαθητές/τριες θα επιστρέψουν στο σχολείο τη **Δευτέρα 18 Μαΐου. Η λήξη των μαθημάτων θα γίνει την Παρασκευή 12 Ιουνίου 2020** (4 εβδομάδες).
* **Καθημερινή προσέλευση στο σχολείο στις 8:00 π.μ.** Για να αποφεύγεται ο συγχρωτισμός, **κάθε τάξη θα συγκεντρώνεται σε ειδικά διαμορφωμένο χώρο** του σχολείου (οδηγίες θα δοθούν την πρώτη μέρα). **Δεν επιτρέπεται η είσοδος γονέων** εντός του σχολικού κτηρίου.
* **Την πρώτη μέρα οι μαθητές/τριες κρατάνε το ατομικό σακίδιό τους με τετράδια και στυλό**. Οι μαθητές/τριες θα χωριστούν σε δύο Ομάδες (**ΟΜΑΔΑ 1** και **ΟΜΑΔΑ 2**). **Θα ισχύσει νέο Ωρολόγιο Πρόγραμμα μαθημάτων, λόγω απουσίας εκπαιδευτικών (ειδική άδεια ευπαθών ομάδων)**. Το νέο πρόγραμμα θα δοθεί, **στην ΟΜΑΔΑ 1,** τη Δευτέρα 18 Μαΐου **και στην ΟΜΑΔΑ 2** την Τρίτη 19 Μαΐου.
* **Κατά την πρώτη εβδομάδα λειτουργίας**, οι μαθητές/τριες της **ΟΜΑΔΑΣ 1** θα προσέρχονται και θα παρακολουθούν μαθήματα τις ημέρες **Δευτέρα - Τετάρτη - Παρασκευή**, ενώ οι μαθητές/τριες της **ΟΜΑΔΑΣ 2** τις ημέρες **Τρίτη - Πέμπτη**. Ακολούθως, **τη δεύτερη εβδομάδα**, οι μαθητές/τριες της **ΟΜΑΔΑΣ 1** θα προσέρχονται και θα παρακολουθούν μαθήματα τις ημέρες **Τρίτη - Πέμπτη**, ενώ της **ΟΜΑΔΑΣ 2** τις ημέρες **Δευτέρα - Τετάρτη -Παρασκευή**. Κατά τον ίδιο τρόπο, με εναλλαγή ημερών παρακολούθησης ανά εβδομάδα για κάθε Ομάδα, συνεχίζει να λειτουργεί το σχολείο μας και για τις επόμενες δύο εβδομάδες, μέχρι τη λήξη των μαθημάτων.
* Οι **απολυτήριες εξετάσεις, καθώς και οι προαγωγικές, φέτος, δε θα γίνουν** (οι έλεγχοι προόδου θα βγουν από το **μέσο όρο** του πρώτου και δευτέρου τετραμήνου). **Το 2ο τετράμηνο ορίζεται από 20 Ιανουαρίου έως αρχές Ιουνίου**.
* Η **συνέχιση της ύλης** κρίνεται από τον εκπαιδευτικό (για τους μαθητές/τριες που θα απουσιάζουν θα εξακολουθήσει, **προαιρετικά**, η εξ αποστάσεως εκπαίδευση).
* Οι απουσίες των μαθητών/τριών, που έχουν στο σπίτι τους άτομο που ανήκει σε ευπαθή ομάδα, δε θα καταχωρούνται, **με την προϋπόθεση** ότι οι κηδεμόνες θα αποστείλουν (**με σκανάρισμα, fax ή με παράδοση στον σχολικό φύλακα του σχολείου**) σχετική **υπογεγραμμένη υπεύθυνη δήλωση** στην ηλεκτρονική διεύθυνση: **6οgymnasio@gmail.com**(η δήλωση είναι **αναρτημένη στην ιστοσελίδα).**
* Οποιοδήποτε έγγραφο (βεβαίωση, πιστοποιητικό κλπ) χρειάζεστε το ζητάτε ηλεκτρονικά με μήνυμα στην παραπάνω διεύθυνση του σχολείου.
* **Η χρήση της μάσκας είναι υποχρεωτική για τους μαθητές/τριες που μεταφέρονται με μέσα μαζικής μεταφοράς** και **προαιρετικά εντός του σχολείου**.
* **Το κυλικείο μας θα παραμείνει κλειστό** έως 12 Ιουνίου 2020. Θα πρέπει να εξασφαλίσετε την προμήθεια φαγητού/νερού από το σπίτι. Προτείνουμε **κάθε παιδί να κρατά το "ατομικό σακίδιό" του** (με νερό, φαγητό, φρούτα, ξηρούς καρπούς, μικρό αντισηπτικό, αντισηπτικά μαντηλάκια, καπέλο, αντηλιακό, μπλουζάκια, γάντια, μάσκα, κτλ).
* Οι μαθητές/τριες οφείλουν να έχουν μαζί τους την απαραίτητη γραφική ύλη (στυλό, γόμες, κτλ), καθώς **οποιαδήποτε ανταλλαγή υλικού ανάμεσα στους μαθητές/τριες απαγορεύεται.**
* Σύμφωνα με τις οδηγίες προβλέπεται, καθημερινά, καθαρισμός των αιθουσών με χλώριο και οινόπνευμα. **Οι γονείς καλούνται να πάρουν τα απαραίτητα ιατρικά μέτρα σε περίπτωση αλλεργίας ή ευαισθησίας** των παιδιών τους, στις παραπάνω ουσίες.
* Έ**χουμε λάβει όλα τα απαραίτητα μέτρα ασφάλειας και προφύλαξης των μαθητών/τριών** και των εκπαιδευτικών για την αποφυγή συγχρωτισμού, για τον φυσικό εξαερισμό και την καθαριότητα κατά τη διάρκεια της λειτουργίας του σχολείου. **Έχει πραγματοποιηθεί ΑΠΟΛΥΜΑΝΣΗ ΕΣΩΤΕΡΙΚΩΝ και ΕΞΩΤΕΡΙΚΩΝ χώρων καθώς και διαρρύθμιση των αιθουσών διδασκαλίας με λιγότερους από 15 μαθητές/τμήμα, με ένα μαθητή/τρια σε κάθε θρανίο και σε απόσταση 1,5 μέτρο** από το άλλο θρανίο (διαγώνια). Θα υπάρχει αντισηπτικό σε κάθε αίθουσα.

Η **συνεργασία σας κρίνεται απαραίτητη για την εφαρμογή και τήρηση, με ακρίβεια, όλων των οδηγιών** (αναρτημένες στην ιστοσελίδα του σχολείου). Ευχόμαστε να είστε υγιείς και να περάσει γρήγορα αυτή η πρωτόγνωρη κατάσταση για όλους μας.

**Οι Ομάδες θα αναρτηθούν στην ιστοσελίδα του σχολείου:** [**http://6gym-irakl.ira.sch.gr/**](http://6gym-irakl.ira.sch.gr/)

**Παρακαλούμε να την επισκεφτείτε για να ενημερωθείτε για τις ομάδες αλλά και για τις υπόλοιπες οδηγίες (τήρησης υγιεινής και ατομικής ευθύνης).**

 Καλή επάνοδο,

 από τη Διεύθυνση του 6ου Γυμνασίου